**Posti- ja logistiikka-alan unionin**

**PAU pääkaupunkiseudun toimihenkilöt ry**

**http://pauntoimihenkilot.pau.fi**

anita.lappalainen@posti.fi 1710/2.12.2010

**POIMINTOJA UUDESTA TYÖEHTOSOPIMUKSESTA**

*Neuvottelujen aikana. lisä- ja ylityökielto aiheutti joidenkin myymälöiden sulkemisia. Varsinaisesti neuvotteluja vauhdittivat Turun alueen pistelakot ja ulosmarssit postikeskuksista. Maan hallitus tuli vastaan postilaissa, esimerkiksi ykkösluokan kirje säilyy lakisääteisenä yleispalvelutuotteena. Näin torjuttiin päiväjakelutyön siirtäminen yöllä tehtäväksi. Viestinvälitys- ja logistiikka-alan työehtosopimus on nyt laajempi teksteiltään, koska siinä varaudutaan tulevaan postikilpailuun ja ns. kermankuorinta -yrityksiin.*

*Alihankinnasta, vuokratyövoiman käytöstä, työhönsidonnaisuudesta ja lisätyön teettämisestä tuli selkeitä parannuksia työehtosopimukseen. Myös sairaudenhoidon järjestämisestä sovittiin työehtosopimustasoisesti. Nykyiset hyvät Itella – käytännöt, jatkuvat edelleen Itellassa.*

*Kaksivuotinen sopimus on voimassa 8.11.2010–15.10.2012 ja palkankorotusten osalta yleisen linjan mukainen. Syksyllä 2011 korotukset tulevat tasoltaan noudattamaan sen hetkistä palkankorotusten yleistä tasoa.*

**Palkankorotukset myymälöissä N-liitteessä (palvelumyyjät) ja C- liitteessä (esimiehet):**

* 8.11 taulukkopalkka nousee 1,4 % ja ryhmäpalkanosan tavoitetasoa korotetaan 1,4 %. Tavoitetason korotus tulee joulukuussa maksettavaan ryhmäpalkanosaan.
* 1.3.2011 nyt maksettu työpaikkakohtainen 1,5 % siirretään ryhmäpalkanosan tavoitetasoon. Lisäksi ryhmäpalkanosaa korotetaan kustannusvaikutukseltaan 1,25 % suuruisella erällä. Erien euromäärät ovat tätä kirjoitettaessa vielä auki.
* Palkkaryhmä C003 jaettiin kahdeksi ryhmäksi: C003A ja C003B. Myymälöiden esimiehet jotka ovat kuuluneet tähän palkkaryhmään, nousevat palkkaryhmään C003B. Tämä tarkoittaa 67euron taulukkopalkan korotusta.

**Tärkeimpiä muutoksia työehtosopimuksessa**

Osa-aikaisten työntekijöiden työsopimusten työtunnit tarkistetaan 28.2.2011 mennessä vastaamaan tehtäväksi tullutta työaikaa. Tarkastelukausi on vuosi 2010. Osa-aikaisille maksetaan 1.3.2011 jälkeen alkavasta ensimmäisestä työvuoroluettelojaksosta lähtien tehdystä lisätyöstä 20 % korotettua tuntipalkkaa. Tämä ei koske tarvittaessa työhön kutsuttavia. Tällä toivotaan olevan vaikutusta siihen, että työsopimukset tulevat paremmin vastaamaan todellisuudessa tehtyjä tuntimääriä.

Ennakkoäänestyksen aikana vaalitoimitsijoiksi nimetyille ja muille työntekijöille, joiden työmäärään vaalit vaikuttavat, suoritetaan päivittäistä lisäpalkkiota vaalipäiviltä 8,09 euroa. Vaaliajan palkkion voi edelleen sopia vaihdettavaksi yhdeksi joustovapaapäiväksi.

Työhönsidonnaisuuslisä nousee seuraavasti:

* yli tunnin ja enintään kahden tunnin väliseltä ajalta maksetaan 5,00 euroa ja
* yli kahden tunnin ajalta 10 euroa (aiemmin maksettiin 3,19 euroa kaikenpituisilta katkoilta).

**Yksityiskohtaiset päivitetyt tiedot työehtosopimuksesta löytyvät myöhemmin PAU:n verkkosivuilta** [www.pau.fi/](http://www.pau.fi/)

ILMOITUSTAULULLE